Hoe om konflik by die werk te hanteer - My Matzikama | My Matzikama
Jy wil net jou werk doen en jy is nie lus vir die alewige onderonsies en geskinder by die werkplek nie. Jy hou jou sover moontlik uit enige konflik by die werk. Soms word jy egter teen jou sin by konflik betrek. Hier is raad oor hoe om drama in die werkplek te hanteer:
Indien ’n kollega jou ontstel deurdat hy of sy jou sleg behandel of skinderstories oor jou versprei, spreek die probleem onmiddellik aan deur die betrokke persoon te konfronteer of om die situasie met jou baas te bespreek.
Bly weg van mense wat alewig negatief is of oor ander mense skinder – hulle negatiwiteit sal mettertyd op jou afsmeer.
Indien ’n persoon jou voor ander kollegas verneder of verskree, bly kalm en professioneel. Reёl later ’n vergadering waartydens die persoon rustig sy of haar ongelukkigheid met jou kan deel.
Moenie die een wees wat oor jou werk kla en ’n negatiewe atmosfeer in die kantoor skep nie.
Indien mense oor jou houding of oor jou werk kla, moenie dit bloot met ’n skouerophaling afmaak nie. Luister altyd aandagtig na kritiek en omskep dit selfs in konstruktiewe kritiek wat jou as mens en werknemer sal laat groei en ontwikkel.
’n Positiewe werkplek is ’n produktiewe werkplek
As ’n werkplek se psige positief is, sal werknemers baie meer produktief wees. Jou werkplek se psige kan geleidelik...
Die Britse oorlogskip HMS Sybille, wat in 1901 by Lambertsbaai gesink het, sal vir ewig deel wees van die...
EDK Besigheidsmasjiene is reeds van 1 Mei 2000 werksaam in die Namakwaland, Karoo en die Weskus. As amptelike Kyocera-...
Waterval tussen die bergeMarsha van Wyk deur na SA’s